DTC ควัก 10 ลบ. ผุดบ.ร่วมทุน”ดุสิต เรียล ฟู้ดส์” สัดส่วน51% รุกธุรกิจร้านอาหารเพื่อสุขภาพ
DTC ควัก 10 ลบ. ผุดบ.ร่วมทุน"ดุสิต เรียล ฟู้ดส์" สัดส่วน51% รุกธุรกิจร้านอาหารเพื่อสุขภาพ
25 ก.ค. 2562

บริษัท ดุสิตธานี จำกัด (มหาชน) หรือ DTC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท ดุสิต ฟู้ดส์ จำกัด ซึ่งเป็นบริษัทย่อยที่บริษัทถือหุ้น 99.99% ได้จดทะเบียนจัดตั้ง บริษัท ดุสิต เรียล ฟู้ดส์ จำกัด เมื่อวันที่ 24 ก.ค.2562 ด้วยทุนจดทะเบียน 10,000,000 บาท (สิบล้านบาท) โดย ดุสิต ฟู้ดส์ ถือหุ้นประมาณ 51% และ บริษัท เรียล ฟู้ดส์ (พีทีวาย) แอลทีดี. (บริษัท ซึ่งประกอบธุรกิจเกี่ยวกับร้านอาหารเพื่อสุขภาพในประเทศแอฟริกาใต้ซึ่งไม่ใช่บุคคลที่เกี่ยวโยงกันของบริษัท ) ถือหุ้นประมาณ 49%
ทั้งนี้ บริษัท ดุสิต เรียล ฟู้ดส์ จำกัด มีวัตถุประสงค์เพื่อประกอบธุรกิจเกี่ยวกับร้านอาหารเพื่อสุขภาพ